**Mai multă putere...**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vreau ca nimeni să nu mai aibă durere,

Vreau s-apară-n inimă acea putere,

De orice boală să poți fi vindecat

Și astă izbândă să fie bună de urmat.

De ce să trăiești în suferință,

Viața-i frumoasă trăind în credință,

Zburdând desculț pe pajiștea-nverzită

Și inima ta nu se zbate îngrozită.

Vreau să nu mai fie nici teamă,

Lucrurile rele să nu le bagi în seamă,

Să fie un timp de pace și-adâncă liniștire,

Să nu lovească din nou în a ta trăire.

Aș vrea ca zâmbetul din nou să răzbată,

Să nu mai simți durere-n suflet vreodată,

Să dai culoare feței tale cu apă vie,

Gândul măreț să fie lucrat cu măiestrie.